1)

regulas VI pielikumu (ARA daļu) groza šādi: a) ARA.GEN.125. punktam pievieno šādu c) apakšpunktu: “c) Dalībvalsts kompetentā iestāde pēc iespējas ātrāk sniedz Aģentūrai drošuma ziņā svarīgo informāciju, kas izriet no informācijas drošības ziņojumiem, kurus tā saņēmusi saskaņā ar Īstenošanas regulas (ES) 2023/203 II pielikuma (IS.I.OR daļas) IS.I.OR.230. punktu.”; b) aiz ARA.GEN.135. punkta iekļauj šādu ARA.GEN.135.A punktu: “ARA.GEN.135.A Tūlītēja reakcija uz informācijas drošības incidentu vai ievainojamību, kas ietekmē aviācijas drošumu a) Kompetentā iestāde ievieš sistēmu, kas nepieciešama, lai pienācīgi vāktu, analizētu un izplatītu organizāciju paziņoto informāciju, kura saistīta ar informācijas drošības incidentiem un ievainojamībām, kas spēj ietekmēt aviācijas drošumu. To veic, saskaņojot ar visām citām attiecīgajām iestādēm, kas ir atbildīgas par informācijas drošību vai kiberdrošību dalībvalstī, lai sekmētu ziņošanas sistēmu koordināciju un saderību. b) Aģentūra ievieš sistēmu, kura nepieciešama, lai pienācīgi analizētu visu attiecīgo drošuma ziņā svarīgo informāciju, kas saņemta saskaņā ar ARA.GEN.125. punkta c) apakšpunktu, un bez nepamatotas kavēšanās sniedz dalībvalstīm un Komisijai visu informāciju, tajā skaitā par ieteikumiem vai veicamajiem korektīvajiem pasākumiem, kura tām nepieciešama, lai laikus reaģētu uz informācijas drošības incidentu vai ievainojamību, kas spēj ietekmēt aviācijas drošumu, tajā skaitā saistībā ar ražojumiem, daļām, neuzstādītām ierīcēm, personām vai organizācijām, uz kurām attiecas Regula (ES) 2018/1139 un tās deleģētie un īstenošanas akti. c) Pēc a) un b) apakšpunktā minētās informācijas saņemšanas kompetentā iestāde veic attiecīgus pasākumus, kuri nepieciešami, lai novērstu informācijas drošības incidenta vai ievainojamības iespējamo ietekmi uz aviācijas drošumu. d) Par pasākumiem, kas veikti saskaņā ar c) apakšpunktu, nekavējoties paziņo visām personām vai organizācijām, kurām jānodrošina atbilstība šiem pasākumiem saskaņā ar Regulu (ES) 2018/1139 un tās deleģētajiem un īstenošanas aktiem. Dalībvalsts kompetentā iestāde par šiem pasākumiem informē arī Aģentūru un, ja nepieciešama kopīga rīcība, arī citu iesaistīto dalībvalstu kompetentās iestādes.”; c) pielikuma ARA.GEN.200. punktam pievieno šādu e) apakšpunktu: “e) Lai nodrošinātu tādu informācijas drošības risku pienācīgu pārvaldību, kuri var ietekmēt aviācijas drošumu, pārvaldības sistēma, ko izveido un uztur kompetentā iestāde, atbilst ne tikai a) apakšpunktā noteiktajām prasībām, bet arī Īstenošanas regulas (ES) 2023/203 I pielikumam (IS.AR daļai).”; d) pielikuma ARA.GEN.205. punktu groza šādi: i) virsrakstu aizstāj ar šādu: “ARA.GEN.205 Uzdevumu sadale”; ii) pievieno šādu c) apakšpunktu: “c) Attiecībā uz organizācijas atbilstības ORA.GEN.200.A punktam sertificēšanu un uzraudzību kompetentā iestāde var piešķirt uzdevumus kvalificētajām vienībām saskaņā ar a) apakšpunktu vai jebkurai attiecīgajai iestādei, kas atbild par informācijas drošību vai kiberdrošību dalībvalstī. Uzdevumu sadalē kompetentā iestāde nodrošina, ka: 1) kvalificētā vienība vai attiecīgā iestāde koordinē un ņem vērā visus ar aviācijas drošumu saistītos aspektus; 2) kvalificētās vienības vai attiecīgās iestādes veikto sertificēšanas un uzraudzības darbību rezultāti ir iekļauti organizācijas vispārējos sertificēšanas un uzraudzības dokumentos; 3) tās informācijas drošības pārvaldības sistēma, kas izveidota saskaņā ar ARA.GEN.200. punkta e) apakšpunktu, aptver visus tās vārdā veiktos sertificēšanas un pastāvīgās uzraudzības uzdevumus.”; e) pielikuma ARA.GEN.300. punktam pievieno šādu g) apakšpunktu: “g) Attiecībā uz organizācijas atbilstības ORA.GEN.200.A punktam sertificēšanu un uzraudzību kompetentā iestāde papildus a) līdz f) apakšpunkta ievērošanai pārskata visus apstiprinājumus, kas piešķirti saskaņā ar šīs regulas IS.I.OR.200. punkta e) apakšpunktu vai Deleģētās regulas (ES) 2022/1645 IS.D.OR.200. punkta e) apakšpunktu, pēc piemērojamā pārraudzības revīzijas cikla un ikreiz, kad tiek ieviestas izmaiņas organizācijas darbības jomā.”; f) aiz ARA.GEN.330. punkta iekļauj šādu ARA.GEN.330.A punktu: “ARA.GEN.330.A Informācijas drošības pārvaldības sistēmas izmaiņas a) Attiecībā uz izmaiņām, kas pārvaldītas un paziņotas kompetentajai iestādei saskaņā ar procedūru, kura noteikta Īstenošanas regulas (ES) 2023/203 II pielikuma (IS.I.OR daļas) IS.I.OR.255. punkta a) apakšpunktā, kompetentā iestāde iekļauj šādu izmaiņu pārbaudi savā pastāvīgajā uzraudzībā saskaņā ar ARA.GEN.300. punktā norādītajiem principiem. Ja tiek konstatēta neatbilstība, kompetentā iestāde informē par to organizāciju, pieprasa veikt papildu izmaiņas un rīkojas saskaņā ar ARA.GEN.350. punktu. b) Attiecībā uz citām izmaiņām, kam nepieciešams apstiprināšanas pieteikums saskaņā ar Īstenošanas regulas (ES) 2023/203 II pielikuma (IS.I.OR daļas) IS.I.OR.255. punkta b) apakšpunktu: 1) saņēmusi pieteikumu par izmaiņām, kompetentā iestāde pirms apstiprinājuma izdošanas pārbauda organizācijas atbilstību piemērojamajām prasībām; 2) kompetentā iestāde nosaka nosacījumus, saskaņā ar kuriem organizācija var darboties izmaiņu ieviešanas laikā; 3) ja kompetentā iestāde ir pārliecināta, ka organizācija atbilst piemērojamajām prasībām, tā apstiprina izmaiņas.”;